CELEX: 32010D0737
Language: bg
Date: 2010-12-02 00:00:00
Title: 2010/737/ЕС: Решение на Комисията от 2 декември 2010 година за определяне на класове на реакция на огън за строителния продукт „стоманени плоскости с покритие от полиестер и с покритие от пластизол“ (нотифицирано под номер C(2010) 389)  Текст от значение за ЕИП

3.12.2010   
            
            
               BG
            
            
               Официален вестник на Европейския съюз
            
            
               L 317/39
            
         РЕШЕНИЕ НА КОМИСИЯТА
   от 2 декември 2010 година
   за определяне на класове на реакция на огън за строителния продукт „стоманени плоскости с покритие от полиестер и с покритие от пластизол“
   (нотифицирано под номер C(2010) 389)
   (текст от значение за ЕИП)
   (2010/737/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/106/ЕИО на Съвета от 21 декември 1988 г. относно сближаването на законовите, подзаконовите и административните разпоредби на държавите-членки по отношение на строителните продукти (1), и по-специално член 20, параграф 2, буква а) от нея,
   след консултация с Постоянния комитет по строителството,
   като има предвид, че:
   
               (1)
            
            
               Директива 89/106/ЕИО предвижда, че с цел вземане под внимание на различните нива на защита при строителните работи на национално, регионално или местно равнище може да се наложи в тълкувателните документи да се определят класове, отговарящи на характеристиките на продуктите по отношение на всяко едно от основните изисквания. Тези документи са публикувани под формата на „Съобщение на Комисията относно тълкувателните документи на Директива 89/106/ЕИО“ (2).
            
         
               (2)
            
            
               По отношение на основните изисквания за безопасност в случай на пожар в тълкувателен документ № 2 са изброени редица взаимосвързани мерки, които в своята съвкупност определят стратегията за противопожарна безопасност, която следва да се разработи под различни форми в държавите-членки.
            
         
               (3)
            
            
               В тълкувателен документ № 2 една от тези мерки е определена като ограничаване на възникването и разпространението на огъня и дима в рамките на даден периметър чрез ограничаване на възможностите на строителните продукти да допринасят за пълното разрастване на пожар.
            
         
               (4)
            
            
               Нивото на това ограничаване може да се изрази само във вид на различни равнища на реакцията на огън на продуктите при крайното им приложение.
            
         
               (5)
            
            
               Чрез хармонизиране беше приета система от класове с Решение 2000/147/ЕО на Комисията от 8 февруари 2000 г. за прилагане на Директива 89/106/ЕИО на Съвета относно класифицирането на характеристиките по отношение на реагирането спрямо огън на строителните материали (3).
            
         
               (6)
            
            
               При металните плоскости с покритие от полиестер и покритие от пластизол е необходимо да се използва класификацията, въведена с Решение 2000/147/ЕО.
            
         
               (7)
            
            
               Реакцията на огън на редица строителни продукти и/или материали в рамките на класификацията, предвидена в Решение 2000/147/ЕО, е добре установена и достатъчно добре позната на регулаторните органи, отговарящи за противопожарната безопасност в държавите-членки, така че те не изискват изпитване специално на този показател,
            
         ПРИЕ НАСТОЯЩОТО РЕШЕНИЕ:
   Член 1
   Строителните продукти и/или материали, които удовлетворяват всичките изисквания на показател „реакция на огън“ без необходимост от допълнително изпитване, са посочени в приложението.
   Член 2
   Конкретните класове, които ще се прилагат по отношение на различните строителни продукти и/или материали в рамките на класификацията за реакция на огън, приета с Решение 2000/147/ЕО, са определени в приложението към настоящото решение.
   Член 3
   При необходимост продуктите се разглеждат във връзка с тяхното крайно приложение.
   Член 4
   Адресати на настоящото решение са държавите-членки.
   
      Съставено в Брюксел на 2 декември 2010 година.
      
         
            За Комисията
         
         Antonio TAJANI
         
            Заместник-председател
         
      
   
   
      (1)  ОВ L 40, 11.2.1989 г., стр. 12.
   
      (2)  ОВ C 62, 28.2.1994 г., стр. 1.
   
      (3)  ОВ L 50, 23.2.2000 г., стр. 14.
   
      ПРИЛОЖЕНИЕ
      В таблиците в настоящото приложение са изброени строителните продукти и/или материали, които отговарят на всички изисквания за показател „реакция на огън“ без необходимост от изпитване.
      
         Таблица 1
      
      
         Класове на реакция на огън за стоманени плоскости с покритие от полиестер, използвани като единствена облицовка (без изолационна подложка)
      
      
                  Продукт
               
               
                  Номинална дебелина „t“ на стоманена плоскост с метално покритие
                  (mm)
               
               
                  Профил
               
               
                  Клас (1)
                  
               
            
                  Стоманена плоскост с метално покритие, профилирана или плоска, с номинална дебелина t (mm), с изложена на огън повърхност, върху която е нанесено покритие от полиестер с максимална номинална дебелина 25 μm, съгласно съответната част от EN 14782 и EN 10169, ако масата на покритието не надвишава 70 g/m2 и ОТП не е повече от 1,0 MJ/m2.
                  Неизложената на огън повърхност на стоманената плоскост може да има органично покритие, при условие че дебелината му не е повече от 15 μm и ОТП не надвишава 0,7 MJ/m2.
               
               
                  0,40 ≤ t ≤ 1,50
               
               
                  Плосък или профилиран (2)
                  
               
               
                  A1
               
            
                  Използвано съкращение: ОТП = общ топлинен потенциал.
               
            
         
      
         Таблица 2
      
      
         Класове на реакция на огън за стоманени плоскости с покритие от пластизол
      
      
                  Продукт (3)
                  
               
               
                  Номинална дебелина „t“ на стоманена плоскост с метално покритие
                  (mm)
               
               
                  Описание на комплекта
               
               
                  Клас (4)
                  
               
            
                  Стоманена плоскост с метално покритие, профилирана или плоска, с номинална дебелина t (mm), с изложена на огън повърхност, върху която е нанесено покритие от пластизол с максимална номинална дебелина 200 μm, с маса на покритието ≤ 300 g/m2 и ОТП ≤ 7,0 MJ/m2.
                  Неизложената на огън повърхност на стоманената плоскост може да има органично покритие, при условие че дебелината му е ≤ 15 μm и че ОТП ≤ 0,7 MJ/m2.
               
               
                  0,55 ≤ t ≤ 1,00
               
               
                  Плосък или профилиран продукт, използван като единствена облицовка (без вътрешна изолация) или с подложка от минерална вата като част от сглобен комплект (който може да бъде и с двойна облицовка). Ако продуктът е профилиран, лицето на профилираната (гофрираната) повърхнина не може да надвишава повече от два пъти цялата (покривна) повърхнина на продукта.
                  Минералната вата трябва да бъде най-малко с клас A2-s1,d0. Минералната вата трябва да има дебелина поне 100 mm, освен ако материалът (ако има такъв) непосредствено зад минералната вата — включително всякаква противокондензационна мембрана — е поне от клас A2-s1,d0.
                  Подпорната структура трябва да бъде най-малко от клас A2-s1,d0.
               
               
                  C-s3,d0
               
            
                  Използвано съкращение: ОТП = общ топлинен потенциал.
               
            
         (1)  Клас, предвиден в таблица 1 от приложението към Решение 2000/147/ЕО.
      
         (2)  Лицето на профилираната (гофрираната) повърхнина не може да надвишава повече от два пъти цялата (покривна) повърхнина на продукта.
      Използвано съкращение: ОТП = общ топлинен потенциал.
      
         (3)  Допустимите отклонения от номиналната дебелина трябва да бъдат съобразени със съответните стандарти, посочени в EN 14782 и EN 14783.
      
         (4)  Клас, предвиден в таблица 1 от приложението към Решение 2000/147/ЕО.
      Използвано съкращение: ОТП = общ топлинен потенциал.